text: Nyt universitet på vej i Kolding 
  23 april 2012 kl. 09.31
  Nu skal der bankes ikke én men 1.000 pæle i for at sikre byggeriet af det nye SDU Kolding.
  Der er tale om betonpæle på op til 17 meter, der skal skabe fundamentet for det nye universitet. Det nye universitet kommer til at lægge ud til åen, hvor jordbunden er blød. Derfor skal pælene langt ned i jorden, for at kunne bære det kommende universitet.
  
  2.400 studerende
  Efter planerne skal studerende og ansatte i 2014 flytte ind i et byggeri, der vil rejse sig som en trekant i seks etager mellem bymidten og Kolding Å. Bygningen skal huse cirka 1500 heltidsstuderende og 900 deltidsstuderende.
  